
**Задача 5: Класиране на ученици**

1. Създайте в работната си папка нов проект на C# от тип Windows Application с име klasirane\_klass, където klass е името на класа Ви (*Пример: calculator\_9a*).

1. Добавете подходящите елементи, така че да се получи следния интерфейс (виж указанията по-долу):



1. Настройки на формата:
   * Цвят на фона – по избор
   * Размери (вкл. за минимален и максимален) – 480 х 300 (или други по избор)
   * MaximizeBox и MinimizeBox -> False (без бутони за смяна на размера)
   * Текст в заглавната лента – „Класиране“
   * Стартова позиция – в центъра на екрана
2. Настройки на елементите:
   * **шрифт** - Microsoft Sans Serif, размер на символите – 12, за двата етикета с текст „Оценки от …“ – 14, за двата етикета с резултата – 30, червени
   * **размери:** на текстовите полета -> ширина 40, за най-долния етикет с профила: 430х70, на останалите етикети и бутона - по избор, съобразени с разположеието им върху формата
   * **етикета с профила –** с центриран текст и свойство AutoSize -> False
   * **надписи на бутоните и етикетите –** според модела
   * **имена на елементите** – за текстовите полета в ляво **bel\_i** и **mat\_i**, за тези в дясно – **bel\_d**, **mat\_d** и **ezik**, за етикетите в червено – **bal и profil** (може и други имена, но задължително изписани на латиница)
3. **Действия** 
   * Първоначално етикетите с червения текст са празни
   * При натискане на бутона се изчислява и показва бала като сума на всички оценки, само оценката по математика от изпита е удвоена
   * В случай, че балът е под 21 да се изписва „Не сте класиран“
   * В случай, че балът е между 21 и 25 да се изписва „Технологичен“
   * При бал между 26 и 29 – „Софтуерни и хардуерни науки“
   * В случай че е над 29 да се изписва „Математически“
   * В случай, че на някой от изпитите има оценка 2 да се изписва „Нямате право на класиране“